මුද්‍රා ‍ෙනාකරන ලද හොර තරාදි සහ වෙනත් කිරුම් මිනුම් උපකරණ පාවිච්චි කර පාරිභෝගිකයින්ට එළවළු, මාළු සහ වෙනත් අත්‍යවශ්‍ය භාණ්ඩ අලෙවි කිරීමේ චෝදනාවලට වරද පිළිගත් පානදුර නගරයේ පදික වෙළෙන්දන් 13කට පානදුර ප්‍රධාන මහේස්ත්‍රාත් රුචිර වැලිවත්ත මහතා විසින් රුපියල් 1500 බැගින් දඩ නියම කෙළේය.ඉකුත්දා කිරුම් මිනුම් පරීක්ෂණ දෙපාර්තමේන්තුවේ නිලධාරීන් විසින් පානදුර නගරයේදී කරන ලද හදිසි වැටලීමක දී මේ පදික වෙළෙන්දන් අත්අඩංගුවට ගෙන නඩු පවරා තිබුණි.ඔවුන්ගේ හොර කිරුම් මිනුම් මුද්‍රා තබා බලපත්‍ර ලබාගෙන අධිකරණය වෙත ඉදිරිපත් කරන ලෙසටද මහේස්ත්‍රාත්වරයා නියෝග කෙළේය.කිරුම් මිනුම් දෙපාර්තමේන්තුවේ විමර්ශන නිලධාරිනී තිලිණි ප්‍රනාන්දු මහත්මිය විසින් අධිකරණය හමුවේ පදික වෙළෙඳුන්ට එරෙහිව පැමිණිලි ඉදිරිපත් කළාය.කල්ඉකුත් වූ සිසිල් බීම බෝතලයක් පාරිභෝගිකයකුට අලෙවි කිරීමේ චෝදනාවට වරද පිළිගත් පානදුර මහබෙල්ලන සුපිරි වෙළෙඳ සලේ කළමනාකාරවරියට රුපියල් 1500ක දඩයක් ප්‍රධාන මහේස්ත්‍රාත්වරයා නියම කෙළේය.පාරිභෝගික අධිකාරියේ කළුතර ශාඛාවේ නිලධාරියෙකු මේ නඩුව පවරා තිබුණි..